<classify> Elizabeth Joachim, Dar es Salaam Timu ya Taifa ya Tanzania Taifa Stars, itacheza mchezo wake wa kutafuta tiketi ya kufuzu Afcon dhidi ya Cape Verde Oktoba 12,2018 na mchezo wa marudiano utachezwa Uwanja wa Taifa Oktoba 16,2018. Katika taarifa iliyotolewa leo na Afisa Habari na Mawasiliano wa Shirikisho la mpira wa miguu nchiniTFF, Cliford Ndimbo amesema kwa kushirikiana na Wadhamini wa Taifa Stars Bia ya Serengeti Premium Lager wanafanya utaratibu wa usafiri utakaoipeleka na kuirudisha timu hiyo kulingana na ratiba ya michezo hiyo ilivyokaa. Amesema utaratibu wa KambiKikosi Walimu watauzungumza ambapo utazingatia umuhimu wa mchezo,tarehe za kuondoka na za michezo yote miwili. Ndimbo amesema pia unafanyika utaratibu wa kusafiri na mashabiki wa timu ya Taifa ambao watachangia gharama kidogo na ili kuweka hamasa ya kuelekea fainali hizo wameamua kuja na nukuzi Hashtag maalumu. Tumekuja na Hashtag itakayotumika katika safari yetu ya kutupeleka Cameroon kwenye fainali hizo za mwakani ambayo ni AfconCameroon2019ZamuYetu. Msimamo ulivyo mpaka sasa tunayo nafasi ya kwenda kwenye fainali hizo ambapo Uganda wanaongoza wakiwa na alama 4 ,Lesotho na Tanzania tuna alama 2 na Cape Verde wakiwa na alama 1,amesema. Aidha Ndimbo ametoa rai kwa vyombo vya habari na wadau mbalimbali kuungana na TFF kwakuwa ni sehemu muhimu na kuongeza hamasa katika safari hiyo ya kwenda Cameroon.  <topic>: MICHEZO 